text: Død kaskelothval strandet på Fanø
  11 februar 2015 kl. 12.21
  En kaskelothval på mellem 12 og 15 meter er onsdag morgen strandet på Galgerev ved Sønderho på Fanø.
  Naturvejleder i Fanø Kommune Marco Brodde har her til formiddag været ude ved hvalen og han siger til TV SYD at kaskelothvalen formentlig har været død i nogen tid.
  Naturstyrelsen er lige nu ude ved hvalen for at skære kæberne af hvalen. Det skyldes at kæberne og tænderne rummer en masse viden om hvalen.
  Samtidig er tænderne et eftertragtet bytte.
  Arbejdet bliver dog vanskeliggjort fordi tidevandet lige nu stiger på Fanø.
  Hvalen ligger omkring 900 meter ude oplyser Marco Brodde til TV SYD
  